stanford-oval/wikipedia huggingface dataset:
Korppikotkat (suku)
Korppikotkiin kuuluvia lajeja

Bengalinkorppikotka (Gyps bengalensis)
Gangesinkorppikotka (Gyps tenuirostris)
Hanhikorppikotka (Gyps fulvus)
Himalajankorppikotka (Gyps himalayensis)
Intiankorppikotka (Gyps indicus)
Kapinkorppikotka (Gyps coprotheres)
Savannikorppikotka (Gyps africanus)
Suomukorppikotka (Gyps rueppellii)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
Kirovski zavodin metroasema

Kirovski zavod (ven. Кировский завод) on Pietarin metron Kirovin–Viipurin linjan asema. Se sijaitsee asemien Avtovo (pohjoisessa) ja Narvskaja (etelässä) välillä. Asema avattiin 15. marraskuuta 1955. Nimensä mukaisesti se sijaitsee Kirovin tehtaan lähellä Pietarin keskustasta lounaaseen.
Aseman sisäänkäynti
Asema on 50 metrin syvyydessä ja siinä on pylväiden reunustama laituri. Maanpäällinen sisäänkäynti on Ulitsa Vasi Aleksejevan ja Prospekt Statšekin nurkassa. Neliön mutoinen rakennus on rakennettu uusklassiseen tyyliin ja siinä on 44 doorilaista pylvästä. Asemahalli on päällystetty harmaalla marmorilla. Asemahallin pylväiden päällä on neljänlaisia alumiinisia reliefejä, jotka kuvaavat neljää teollisuutta: sähköntuotantoa, petrokemiaa, kaivosteollisuutta ja metallurgiaa. Asemahallin päässä on Vladimir Leninin rintakuva.
Sähköntuotannon reliefi
Petrokemian reliefi
Kaivosteollisuuden reliefi
Metallurgian reliefi
Aiheesta muualla

Kuvia asemasta (Arkistoitu – Internet Archive) (venäjäksi)
Kir

Blanc-cassis
Kir on mustaherukkalikööristä (ransk. crème de cassis) ja valkoviinistä koostuva cocktail, ja se on tunnettu nimellä ”Blanc-Cass tai Blanc-cassis” jo paljon ennen kuin kaniikki Felix Kir, Dijonin kaupungin entinen määri antoi sille nimensä. Juoma tuli suosituksi toisen maailmansodan aikana, jolloin sitä tarjottiin muun muassa kansainvälisille vieraille.
Merkkituote

Vuonna 1952 kaniikki Kir antoi dijonilaiselle yritykselle ”Lejay-Lagoute” luvan käyttää nimeään juoman markkinoinnissa.
Jotta ei olisi vaikeuttanut dijonilaisten alkoholinvalmistajien ja -kauppiaiden kilpailuasemia, kaniikki Kir antoi heille kaikille luvan nimensä käyttöön, mutta ”Lejay-Laugouten” etuluontiasema oli kuitenkin ratkaiseva tuotteen kaupallistamisessa. Kahdentoista vuoden oikeusprosessi antoi tälle ensimmäisellä yritykselle yksinoikeuden Kir-tuotemerkkiin. Yritys on sittemmin rekisteröinyt myös tuotemerkin Kir-royal.
Variaatioita > Mustaherukkalikööristä

Kommunardi (communard) tai kardinaali (cardinal) on myös dijonilaisella maaseudulla tunnettu aperitiivi. Perustana juomassa on valkoviinin tilalla käytetty punaviini ja perinteinen mustaherukkalikööri (crême de cassis de Dijon).
Kir royal, jossa valkoviini korvataan samppanjalla.
Räyhääjä (Téméraire) valmistetaan crémant de Bourgognesta, jota käytetään samppanjan asemesta.
Bretagnelainen kir ja normandialainen kir, joissa valkoviini korvataan siiderillä.
Tupla K, joka luotiin kun kaniikki Kir ja Nikita Hruštšov (ransk. Nikita Khrouchtchev) tapasivat. Valmistukseen käytetään valkoviinin ja mustaherukkaliköörin lisäksi myös vodkaa.
Elsassissa käytetään valkoviinin asemasta lievästi kuohuvaa ”crémant d'Alsace” -valkoviiniä.
Variaatioita > Muista likööreistä

Kir on myös innostanut kokeilemaan myös erilaisia cocktaileja, joiden perustana ovat valkoviini ja erilaiset marjaliköörit:
Kir à la Mûr, jossa käytetään karhunvadelmalikööriä tai Suomessa lakkalikööriä.
Kir à la pèche, jossa käytetään persikkalikööriä.
Kir impérial, jossa käytetään vadelmia ja samppanjaa.
Kir nordique, jossa käytetään karpalolikööriä ja valkoviiniä
Kepa

| Kepa ry |
| --- | --- |

Perustettu:  1985
Kotipaikka:  Helsinki
Aiheesta muualla
kepa.fi
Infobox OKNimi-testi OK: 
Kepa ry (aiemmin Kehitysyhteistyön palvelukeskus Kepa ry) oli suomalainen globaalien kehityskysymysten asiantuntijajärjestö. Kepa yhdistyi kesäkuussa 2018 Kehys ry:n kanssa, jolloin järjestöt muodostivat yhteisen kattojärjestön nimeltä Fingo
Periaatteet

Kepan toiminta-ajatuksena oli koota ja innostaa suomalaista kansalaisyhteiskuntaa toimimaan rohkeasti oikeudenmukaisen maailman puolesta. Kepa pyrki luomaan maailmaa, jossa sen toiminnan perusarvot ovat toteutuneet. Arvoihin kuuluivat rauha, ihmisoikeudet, kestävä kehitys, demokratia, tasa-arvo ja yhteisvastuu.
Yhdistyminen Kehys ry:n kanssa

Kepa ja EU-tason kehityspolitiikkaan keskittynyt kattojärjestö Kehys ry päättivät loppuvuodesta 2017, että järjestöt yhdistyvät uudeksi kattojärjestöksi. Uusi järjestö aloitti toimintansa kesäkuussa 2018.
Kepan jäsenjärjestöt

Kepalla oli yli 300 jäsenjärjestöä. Joukkoon kuuluu sekä isoja ammattilaisorganisaatioita että pieniä, muutaman vapaaehtoisen aktiivin pyörittämiä yhdistyksiä. Mukana on muun muassa ammattiliittoja, ympäristöjärjestöjä, kehitysmaayhdistyksiä, monikulttuurisuusjärjestöjä, nuoriso- ja opiskelijajärjestöjä, maahanmuuttajajärjestöjä, oppilaitoksia ja kouluja sekä ystävyysseuroja.
Toiminta

Kepa oli järjestöjen yhteistyö-, vaikuttamis- ja palvelujärjestö ja kehityspolitiikan järjestöasiantuntija. Sen toiminnan tavoitteena oli vaikuttaa köyhyyttä synnyttäviin ja ylläpitäviin rakenteisiin kuten epäoikeudenmukaiseen kauppapolitiikkaan. Kepa neuvoi ja koulutti järjestöjä Suomessa ja niiden paikallisia yhteistyökumppaneita maatoimistoissaan.
Työntekijöitä Kepalla oli Suomen lisäksi kahdessa maassa. Kumppanijärjestöjä Kepalla oli näissä maissa kymmenkunta. Kumppanuuksilla pyrittiin vahvistamaan paikallisen kansalaisyhteiskunnan vaikutusmahdollisuuksia maansa politiikassa.
Kepaa rahoitettiin ulkoministeriön kehitysyhteistyömäärärahoilla. Kepa hankki varoja jonkin verran myös itse. Vuonna 2018 Kepan budjetti oli noin 4,5 miljoonaa euroa.
Toiminta > Kepan toimistot ulkomailla

Kepalla oli maatoimistot Mosambikissa ja Tansaniassa. Toiminnan seuraajalla Fingolla on toimisto vain Suomessa.
Toiminta > Tapahtumat

Kepa oli Maailma kylässä -festivaalin pääjärjestäjä. Ilmaisfestivaali on Suomen suurin monikulttuurisuustapahtuma. Se järjestettiin ensimmäisen kerran vuonna 1995. Aiemmin tapahtuma järjestettiin joka toinen vuosi, vuodesta 2005 lähtien se on järjestetty joka vuosi. Festivaalin ohjelmaan kuuluu musiikkia sekä tanssia, teatteria, kirjallisuutta ja ruokaa eri puolilta maailmaa. Lisäksi festivaaleilla on asiapitoista ohjelmaa ja näyttelyitä monikulttuurisuuteen, globalisaatioon ja kehitysyhteistyöhön liittyen. Festivaalin järjestämiseen osallistuu vuosittain suuri joukko vapaaehtoisia.
Kepa myös koordinoi ympäri Suomea järjestettäviä Mahdollisuuksien toreja. Ne ovat ilmaisia yleisötapahtumia, joiden tavoitteena on herättää suomalaisten kiinnostus maailmanlaajuiseen yhteisvastuuseen. Järjestöt ja muut toimijat tuovat tapahtumassa esille köyhyyden ja epätasa-arvon syitä ja kertovat ihmisille toimintamahdollisuuksista. Toreja järjestetään lähes 20 paikkakunnalla ympäri Suomen.
Aiheesta muualla

Kepa ry:n kotisivut (Arkistoitu – Internet Archive)
Maailman Kuvalehden verkkosivut
Maailma kylässä -festivaalin verkkosivut
Globaalikasvatuksen verkkosivut
Kriemhild

Kriemhild syyttää Hagenia Siegfriedin murhasta. Emil Laufferin maalaus vuodelta 1879.
Kriemhild on germaanisen mytologian henkilöhahmo, ja yksi Nibelungein laulun päähenkilöistä. Muinaisnorjalaisissa taruissa hän esiintyy nimellä Gudrun. Niissä hän on useiden kostotarinoiden päähenkilö.
Nibelungein laulussa Kriemhild on burgundien kuninkaan Guntherin lempeä sisar, jonka Siegfried saa puolisokseen, kun on ensin auttanut Guntheria saamaan Brunhilden omakseen. Siegfried esiintyy Guntherina ja voittaa Brunhilden. Myöhemmin Gunther tapattaa Siegfriedin, kun Brunhilde on saanut selville, miten Siegfried ja Gunther pettivät hänet. Siegfriedin saatua surmansa Kriemhild muuttuu eepoksen toisessa osassa julmaksi kostottareksi. Hän nai hunnien kuninkaan Etzelin eli Attilan ja murhauttaa veljensä Attilan hovissa kostoksi Siegfriedin surmasta. Myös Kriemhild saa surmansa.
Kriemhildin tarulla saattaa olla historiallinen esikuvansa. Vuonna 437 hunnit tuhosivat burgundien kuninkaan Gundaharin ja hänen seuraajansa. Vuonna 453 Attila kuoli nukkuessaan morsiamensa, germaanityttö Ildikon, vieressä. Kansantarut sekoittivat nämä tapahtumat. Muinaisnorjalaisissa saagoissa Ildiko muuntui Gudruniksi, joka kosti Attilalle veljiensä murhan. Germaanien asuttamilla alueilla Attila oli kuitenkin arvostettu, ja hänen osuutensa häivytettiin taustalle, kun taas Kriemhildistä tehtiin velisurmaaja.
Aiheesta muualla

Kuvia tai muita tiedostoja aiheesta Kriemhild Wikimedia Commonsissa
Kira Grünberg

| Mitalit | Mitalit | Mitalit |  |
| --- | --- | --- | --- |
|  Kira Grünberg |  Kira Grünberg |  Kira Grünberg |  |
Maa:  Itävalta
Naisten seiväshyppy
| Euroopan kisat  | Euroopan kisat  | Euroopan kisat  |  |
|  Hopeaa | Baku 2015 | sekajoukkuekilpailu |  |
Kira Grünberg (s. 13. elokuuta 1993 Innsbruck) on itävaltalainen kansanpuolueen poliitikko ja entinen seiväshyppääjä. 169 senttimetriä pitkä ja 58 kilogrammaa painava Grünberg edusti ATSV Innsbruckia ja hänen valmentajinaan toimivat Thomas Herzog ja Frithjof Grünberg. Grünberg pitää hallussaan Itävallan ennätystä sekä sisä- että ulkoradoilla.
Grünberg oli mukana vuoden 2014 EM-kilpailuissa Zürichissä. Hän selviytyi finaaliin hypättyään karsinnassa uuden Itävallan ennätyksen, mutta jäi finaalissa ilman tulosta. Vuosien 2013 ja 2014 joukkue-EM-kilpailuiden kakkosliigassa Grünberg oli kolmas. Vuoden 2015 Euroopan kisoista Bakusta Grünberg saavutti sekajoukkuekilpailun hopeaa voitettuaan seiväshypyn kisaennätyksellä 435.
Heinäkuussa 2015 Grünberg putosi harjoituksissa niskoilleen hypyn jälkeen. Häntä operoitiin monta tuntia, mutta hänen selkänikamansa olivat vaurioituneet niin pahasti, että Grünberg halvaantui kaulasta alaspäin. Loukkaantuminen päätti myös Grünbergin uran.
Hän kirjoitti elämästään vuonna 2016 julkaistun My Jump Into New Life -nimisen kirjan. Hän kykenee jo liikuttamaan käsiään ja opiskelee yliopistossa farmasiaa.
Marraskuusta 2017 alkaen Grünberg on edustanut Itävallan kansanpuoluetta maan parlamentin alahuoneessa.
Ennätykset > Ulkoradat

| Laji | Tulos | Paikka | Päivä |
| --- | --- | --- | --- |
| Seiväshyppy | 445 cm NR | Zürich | 12. elokuuta 2014 |
Ennätykset > Sisäradat

| Laji | Tulos | Paikka | Päivä |
| --- | --- | --- | --- |
| Seiväshyppy | 445 cm NR | Praha | 6. maaliskuuta 2015 |
Aiheesta muualla

Kira Grünberg Itävallan parlamentin verkkosivuilla (saksaksi)
Rich Love

| ”Rich Love” OneRepublic & Seeb |
| --- | --- | --- |

Singlen tiedot
 Julkaistu: 14. heinäkuuta 2017
 Formaatti: digitaalinen lataus
 Tuottaja(t): Seeb, Ryan Tedder
 Tyylilaji: trooppinen house, pop
 Kesto: 03.21
 Levy-yhtiö: Mosley Music Group, Interscope Records
OneRepublicin muut singlet
| ”No Vacancy” 2017 | ”Rich Love” 2017 | ”Stranger Things” 2018 |
Seebin muut julkaisut
| ”Boys in the Street” 2017 | ”Rich Love” 2017 | ”Cruel World” 2018 |
Rich Love on yhdysvaltalaisyhtye OneRepublicin kappale, jolla vierailee myös norjalainen musiikkituottajaduo Seeb. Sen julkaisivat Mosley Music Group ja Interscope Records digitaalisesti ladattavana singlenä 14. heinäkuuta 2017. Kappaleen ovat sanoittaneet Brent Kutzle, Seeb ja Ryan Tedder, joista kaksi jälkimmäistä myös tuottivat sen. Kappaleelle on toteutettu myös Isaac Rentzin ohjaama musiikkivideo, joka julkaistiin videopalvelu YouTubessa 29. syyskuuta 2017. Videolla nähdään OneRepublicin solisti Ryan Tedder kävelemässä pitkin kaupunkia yöaikaan, joka päästessään eräälle sillalle saa seurakseen lukuisia tanssijoita.
"Rich Love" oli kaupallisesti kohtalainen menestys, sen päästyä singlelistan kolmenkymmenen parhaan joukkoon Norjassa, Ruotsissa, Slovakiassa ja Tšekissä. Lisäksi se myi kultaa Italiassa, Kanadassa ja Saksassa.
Käännös suomeksi
Rich Duwelius

| Mitalit> Maa:   Yhdysvallat.Miesten lentopallo. Olympialaiset  | Mitalit> Maa:   Yhdysvallat.Miesten lentopallo. Olympialaiset  | Mitalit> Maa:   Yhdysvallat.Miesten lentopallo. Olympialaiset  | Maa:   Yhdysvallat> Miesten lentopallo. |
| --- | --- | --- | --- |
|  Kultaa | Los Angeles 1984 | lentopallo |  |
Richard Lloyd "Rich" Duwelius (s. 23. marraskuuta 1954) on entinen yhdysvaltalainen lentopalloilija, hän oli mukana kultaa voittaneessa Yhdysvaltain joukkueessa Los Angelesin olympialaisissa 1984. Hopeaa sai Brasilia ja pronssia Italia.
Koodinimi Connor

| Koodinimi Connor> Connor Undercover |
| --- | --- |
 Keskeisimmät henkilöt
Tyyli:  tilannekomedia
Kestoaika:  noin 23 min
Luoja(t):  Suzanne Bolch John May
Pääosissa:  Max Morrow Lola Tash Gavin Fox Jordan Francis Carleigh Beverly Dylan Authors Ana Golja
Alkuperämaa:   Kanada
Alkuperäiskieli:  englanti
Verkko:   Family  Yle TV2
Esitetty:  9. huhtikuuta 2010 – 31. tammikuuta 2011
Tuotantokausia:  2
Jaksoja:  36
Tuotanto
Tuotantoyhtiö(t):  Heroic Film Company Family Shaftesbury Kids
Aiheesta muualla
Virallinen sivusto
IMDb 
Koodinimi Connor (engl. Connor Undercover) on kanadalainen nuorille suunnattu toimintakomediasarja, jota kotimaassaan Kanadassa esittää televisiokanava Family. Sarjan kertoo Connor Heathista, joka pääsee suojelemaan presidentin tytärtä Giselaa. Sarjan esitys suomessa alkoi Yle TV2:lla 1. elokuuta 2011 toisen tuotantokauden jaksoilla.
Henkilöt

Connor Heath...Max Morrow
Gisela Calicos...Lola Tash
Eduardo Garcia...Gavin Fox
Ty Heath...Dylan Authors
Dave "Whynot" Wynott...Jordan Francis
Tanya Gilette...Carleigh Beverly
Lily Bogdakovitch...Ana Golja
1. Tuotantokausi

Arrival
Proof
Cover Story
Trash Talk
Stung
Lockdown
Lost In Translation
Geolocked
Diva
Fashion Crimes
Old Flame
Ed Lite
Password Protect
2. Tuotantokausi

Tämä on henkilökohtaista! (engl. This time it's personal!)
Feikkileikki (engl. Fake Out)
Lokaa lasissa(engl. Background Check)
Myyrämaailman hommia(engl. Whack-a-Mole)
Kunnia kysymyksessä (engl. Hard Candy)
Salaisuuksia ja valheita (engl. Secrets and Lies)
Oppi kaataa ojaan(engl. Crash Course)
Pakokeinoja (engl. Escape Artist)
Pelon kasvot (engl. Fear Itself)
Täystyrmäys (engl. Dead Drop)
Dinner is Ruined
Stop Bugging Me
Rogue
Spies vs. Spies
Deadly Lipgloss
Damage Control
The Ticking House
The Key
003rd Wheel
Betrayals
The Eye of Cordoba
The Pod Couple
Home Scary Home
If You Could Read My Mind
Kunnian mies

| Kunnian mies> A Man for All Seasons |
| --- | --- |

Ohjaaja:  Fred Zinnemann
Käsikirjoittaja:  Robert Bolt
Tuottaja:  William N. Graf
Säveltäjä:  Georges Delerue
Kuvaaja:  Ted Moore
Leikkaaja:  Ralph Kemplen
Pukusuunnittelija:  Elizabeth Haffenden
Valmistustiedot
Valmistusmaa:  Iso-Britannia
Tuotantoyhtiö:  Columbia Pictures
Levittäjä:  Columbia Pictures Netflix Fandango at Home (käännä suomeksi)
Ensi-ilta:  1966
Kesto:  118 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kunnian mies (A Man for All Seasons) on Fred Zinnemannin ohjaama draamaelokuva vuodelta 1966. Se kertoo renessanssifilosofi Thomas Moren elämästä. Elokuva voitti parhaan elokuvan Oscar-palkinnon ja viisi muuta Oscaria.
Kunnian mies valittiin British Film Instituten vuonna 1999 kokoamalle listalle 1900-luvun sadasta parhaasta brittielokuvasta. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.
Näyttelijät

| 0 | 1 | 2 |
| --- | --- | --- |
|  Paul Scofield  | … |  Sir Thomas More   |
|  Robert Shaw  | … |  Henrik VIII   |
|  Wendy Hiller  | … |  Alice More   |
|  Leo McKern  | … |  Thomas Cromwell   |
|  Orson Welles  | … |  Kardinaali Wolsey   |
Kevin McKenna

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Kevin James McKenna
Syntymäaika: 21. tammikuuta 1980 (ikä 44)
Syntymäpaikka: Calgary, Kanada
Pelipaikka: puolustaja
Pituus: 189 cm
Junioriseurat
1980–1995:  Calgary Foothills
1995–1998:  Calgary Dinos
Seurat
| Vuodet | Seura | O | (M) |
| 1998–2001 |  Energie Cottbus | 5 | (0) |
| 2001–2005 |  Heart of Midlothian | 122 | (21) |
| 2005–2007 |  Energie Cottbus | 63 | (10) |
| 2007– |  1. FC Köln | 86 | (5) |
Maajoukkue
| 2000–2015 |  Kanada | 63 | (10) |
 Seurajoukkueuran tilastot kattavat vain kansalliset sarjat, päivitetty 11. kesäkuuta 2011.  Maajoukkueuran tilastot päivitetty 6. lokakuuta 2011.
Kevin James McKenna (s. 21. tammikuuta 1980 Calgary) on kanadalainen jalkapalloilija Hän edusti uransa viimeisenä seuranaan Saksan Bundesliigan 1. FC Kölniä. McKenna pystyi pelaamaan keskuspuolustajan lisäksi keskikenttäpelaajana tai hyökkääjänä.
Ura

McKenna aloitti jalkapallon vuonna 1980 Calgary Foothillsin akatemiassa, josta hän nousi edustusjoukkueeseen vuonna 1991. McKennan pelattua Calgary Foothillsissä amatöörinä, hän siirtyi Saksan Bundesliigassa pelaavaan Energie Cottbusiin. Kauden 2000–2001 ensimmäisessä pelissä McKennasta ja hänen maajoukkuetoverista Paul Stalterista tuli ensimmäisen kanadalaiset Saksan Bundesliigassa, kun McKennan edustama Cottbus kohtai Stalterin Werder Bremenin.
Vuonna 2001 McKenna siirtyi Skotlannin valioliigassa pelaavaan Heart of Midlothianiin. Hän pelasi seurassa myös hyökkääjänä ja oli kaudella 2001–2002 seuran toiseksi paras maalitekijä 9 maalillaan 35 ottelussa. Seuraavalla kaudella hän ei pelannut niin paljon hyökkääjänä ja teki kuusi maalia. Hän palasi Energie Cottbusiin vuonna 2005 ja hänestä tehtiin seuran kapteeni.
Kesällä 2007 McKenna teki nelivuotisen sopimuksen 1. FC Kölnin, joka oli pudonnut 2. Bundesliigassa. Hän debytoi seurassa elokuussa 2007 FC St. Paulia vastaan. McKenna teki ensimmäisen maalinsa seurassa lokakuussa Kickers Offenbachia vastaan. Seura nousi takaisin Bundesliigaan kaudeksi 2007–2008.
Maajoukkueura

McKenna debytoi Kanadan maajoukkueessa toukokuussa 2000 Trinidad ja Tobagoa vastaan. Hän on ollut Kanadan maajoukkueen vakiojäseniä vuodesta 2002, jolloin hän oli mukana CONCACAF Gold Cupissa. McKenna teki turnauksessa kolme maalia ja tuli valituksi tähdistökentälliseen. Hän pelasi vuonna 2015 päättyneellä maajoukkueurallaan 63 ottelua ja teki niissä kymmenen maalia.
Saavutukset > Henkilökohtaiset

CONCACAF Gold Cupin tähdistökentällisessä: 2002
Saavutukset > Joukkuesaavutukset

2. Bundesliga: 2007
CONCACAF Gold Cup: kolmas sijoitus 2002
Aiheesta muualla

McKenna canadasoccer.com-sivustolla (Arkistoitu – Internet Archive) (englanniksi)
Rich Little

| Rich Little |
| --- | --- |

Henkilötiedot
Koko nimi:  Richard Caruthers Little
Syntynyt: 26. marraskuuta 1938 (ikä 85)  Ottawa, Kanada
Ammatti:  ääninäyttelijä, imitaattori
Puoliso:  Marie Marotta (2003-) Jeannette Markey (1994-1997) Jeanne Worden (1971-1989) (1 tytär)
Näyttelijä
Aktiivisena:  1963-
Merkittävät roolit:  Vaaleanpunainen pantteri
Aiheesta muualla
Viralliset kotisivut
IMDb 
Elonet
Richard Caruthers "Rich" Little (s. 26. marraskuuta 1938 Ottawa) on kanadalainen ääninäyttelijä ja imitaattori. Little on tehnyt ääniä Vaaleanpunainen Pantteri -sarjaan. Sarjassa hän näytteli itse pantteria. Little on tunnettu myös lukuisten kuuluisien henkilöiden imitoijana, minkä vuoksi häntä on kutsuttu "Tuhannen äänen mieheksi" (samoin kuin Mel Blancia).
Koodin väritys

Koodin väritys (tunnetaan myös nimillä koodin korostus, syntaksin väritys ja syntaksin korostus, engl. syntax highlighting) on joidenkin tekstieditorien tukema ominaisuus, joka värjää ja korostaa tekstiä (esimerkiksi lähdekoodia) eri värityksin ja muotoiluin visualisoiden näin tekstin rakenteen selkeämmäksi.
Koodin värityksestä on apua muun muassa virheiden havaitsemisessa ja väritys oikein toteutettuna nopeuttaa kehittäjää hahmottamaan käsiteltävän kokonaisuuden nopeammin kuin tavallisesti.
Historia

LEXX (lyhenne sanoista The Live Parsing Editor, tunnetaan myös nimellä LPEX), ohjelma jolla kirjoitettiin Oxford English Dictionarya vuonna 1985 oli todennäköisesti ensimmäinen editori joka tuki koodin väritystä.
Koodin väritys ominaisuutena

Suurin osa tekstieditoreista käyttää koodin värittämiseksi erilaisia säännöllisiä lausekkeita joiden avulla voidaan heuristisesti löytää tekstistä värjättävät ja korostettavat kohdat. Muistin- sekä prosessoritehon käytön osalta säännölliset lausekkeet ovat huomattavasti tehokkaampia verrattuna tilanteeseen, jossa jokaisesta korostettavasta kielestä sisällytettäisiin oma jäsennin ohjelmaan.
Suurin haittatekijä säännöllisillä lausekkeilla toteutetuissa koodin värityksissä on menetelmän hitaus verrattuna ohjelmointikielen omaan jäsentimeen. Lisäksi ongelman aiheuttaa värityksen epätäydellisyys. Näiden ongelmien paikkaamiseksi säännöllisiä lausekkeita tarvitaan useita, ja useat säännölliset lausekkeet taas hidastaa itse tekstieditorin toimintaa.
Tämä ongelma on kierretty esimerkiksi siten, että koko tiedoston lukemisen ja värittämisen sijasta väritetään vain näkyvä osa, tai tiedoston sisältö luetaan takaperoisesti tiettyyn riviin asti synkronoinnin saavuttamiseksi.
Esimerkki koodin värityksestä

Alla on yksinkertainen esimerkki koodin värityksestä C++-kielessä:
// Luodaan kaikki ikkunat
for (int i = 0; i < max; i++)
{
    wins[i] = new Window();
}
Esimerkissä kommentti erottuu selkeästi ohjelmakoodista, ja muut osa-alueet (esimerkiksi varatut avainsanat) tulevat selkeästi esiin peruskoodista värityksen ansiosta.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Syntax highlighting
Käännös suomeksi
Ring of Fire

| ”Ring of Fire” Johnny Cash |
| --- | --- | --- |

Singlen tiedot
 Albumilta: Ring of Fire: The Best of Johnny Cash
 B-puoli: ”I’d Still Be There”
 Äänitetty : 1963
 Julkaistu: 1963
 Formaatti: vinyyli
 Tyylilaji: country
 Kesto: 02.38
 Levy-yhtiö: Columbia
Listasijoitukset
 Billboard Hot Country Singles: 1.  Billboard Hot 100: 17.  Saksan singlelista: 27.
Johnny Cashin muut singlet
| ”Busted” 1962 | ”Ring of Fire” 1963 | ”The Matador” 1963 |
Ring of Fire on single Johnny Cashin vuoden 1963 albumilta Ring of Fire: The Best of Johnny Cash. Sen kirjoitti June Carter. Kappale kuvaa rakastumista, ja siitä muodostui yksi Cashin uran tunnetuimmista kappaleista.
Kappaleen nauhoitti ensimmäisenä June Carterin sisko Anita, ja kuultuaan sen Johnny Cash nauhoitti oman versionsa. Vuonna 1969 kappaleen nauhoitti The Animals -yhtye, ja heidän versionsa kappaleesta pääsi Britannian singlelistan sijalle 35, Saksan singlelistan sijalle 24 ja Australian singlelistan sijalle 10.
Karo Hämäläinen

| Karo Hämäläinen |
| --- | --- |
 Karo Hämäläinen Tampereen kirjamessuilla 2009.
Henkilötiedot
Syntynyt: 11. kesäkuuta 1976 (ikä 48) Mikkeli
Kansalaisuus:  suomalainen
Ammatti:  kirjailija, toimittaja ja kriitikko
Kirjailija
Esikoisteos:  Samuli, Helsingin herra (2000)
Palkinnot
 Tampereen kaupungin kirjallisuuspalkinto (2011)   Savonia-kirjallisuuspalkinto (2016)   Vuoden urheilukirja (2015) 
Aiheesta muualla
Löydä lisää kirjailijoitaKirjallisuuden teemasivulta
Karo Olavi Hämäläinen (s. 11. kesäkuuta 1976 Mikkeli) on Helsingissä asuva suomalainen kirjailija, toimittaja ja kirjallisuusarvostelija. Kirjailijana Hämäläinen on monipuolinen ja on kirjoittanut niin lastenkirjoja kuin trillereitäkin.
Hän on opiskellut humanistisia ja yhteiskunnallisia aineita Helsingin yliopistossa ja Ludwig Maximilianin yliopistossa Münchenissä sekä kauppatieteitä Tampereen yliopistossa.